GiliGold/VAD_KnessetCorpus huggingface dataset:
אלכס גולדמן: בדרך כלל, כשמבצעים, מתייעצים עם מומחים, ויש הרבה מאוד סוגיות בחיי היום יום שבהם יש ידע אזרחי שכדאי להביא אותו לתוך תהליך קבלת ההחלטות.
אלכס גולדמן: הדבר הזה נהוג במדינות אחרות, והזכירו פה את דנמרק.
אלכס גולדמן: בדנמרק יש מכון שמפעיל את ועידות האזרחים, וקוראים לו, מכון מחקר.
אלכס גולדמן: הפרלמנט, פונה אליו בסוגיות שונות, ואותו מכון מחליט באיזה סוגייה לפנות לאזרחים, באיזה סוגייה לפנות למומחים ובאיזה סוגייה לפנות לשני הגורמים הללו.
רונן גופר: אגב, זה מכון שפועל על פי חוק של הפרלמנט, והוא יושב ליד הפרלמנט.
שאול יהלום: לנו יש שני מכונים.
שאול יהלום: בספריה של הכנסת יש לנו מחלקה למחקר שכל חבר כנסת יכול לפנות ולבקש חומר והם מחליטים איך לעשות את זה.
שאול יהלום: אותה חוקרת יכולה להחליט שהיא הולכת ובודקת את כל מכתבי המערכת שנשלחו על נושא מסוים בשנה האחרונה, אף אחד לא מגביל אותה.
שאול יהלום: ויש לנו משהו יותר רחב שנקרא מ.מ.מ.
שאול יהלום: הם יכולים לעשות, אם יש תקציב, אבל עקרונית הם צריכים לתת לנו חומר לפי הבנתם המקצועית.
שאול יהלום: אם אני אשאל אותם שאלה, מה חושב האזרח?
שאול יהלום: אז הם ילכו ויבדקו מה חושב האזרח.
שאול יהלום: עכשיו תלוי, אם יש להם כסף, הם יעשו מחקר.
שאול יהלום: אם אין להם כסף, הם יראו בעיתון מה אומר אזרח.
שאול יהלום: אם לא, אולי יש להם איזה שהוא מידע.
שאול יהלום: אתה בא ואומר, מעבר לזה, אני יוצר לכם ועידת אזרחים שהיופי שלה שהיא מאוחדת.
שאול יהלום: אז מטבע הדברים, ההצעות שלה יהיו ניטרליות, ומטבע הדברים, הם לא ישרתו את חברי הכנסת, כי 90% מהחיים שלנו הם לא בקונסנסוס.
שאול יהלום: זאת אומרת, הקונסנסוס יכול להיות על ידי פשרה, אבל תמיד אני אציע הצעות שהן בעד הידוק הדת והמדינה, ונעמי חזן תציע הפוך.
שאול יהלום: הוועידה שלכם תציע פשרה, אף אחד מאתנו לא יקבל או לא יציע את זה, אולי בסוף זה יהיה, אבל אף אחד מאתנו לא יגיד אותה.
שאול יהלום: כך שכמעט בכל תחום יש גוף התנדבותי כזה שפעיל.
שאול יהלום: יכול להיות ששר הבריאות לא מצא, אבל אין לי ספק שאם הוא היה בודק, היה מוצא המון גופים שעוסקים בבריאות.
רונן גופר: דווקא בגלל שיש לו הרבה הוא עושה את זה.
שאול יהלום: בסדר,אבל יש לו הרבה.
אניטה מטווך: שמי אניטה מיטווך, אני ירושלמית.
אניטה מטווך: מה עם ההצעה האחרונה שהזכירה רותי בקשר לערוץ 33, ובכלל להציג לציבור הישראלי דוגמאות של פעילות אזרחית, ככה שאזרחים ידעו שיש להם אפשרות להשפיע.
שאול יהלום: אני לא שולל את זה, יש ועדה מיוחדת, ובערוץ 33 אפשר לעשות את זה.
שאול יהלום: אנחנו הופכים את ערוץ 33 לערוץ דמוקרטיה, ואין ספק שזה יהיה.
נעמי חזן: אבל אז זו פנייה ישירה לערוץ 33, אוי ואבוי אם ננסה לשלוט בזה, עוד יאשימו אותנו.
חנה פריידין: אני באה ממקום שמרכז את ועידת האזרחים בכנסת.
חנה פריידין: הייתי בקשר עם מרכז צפורי בשלוש הוועידות שנערכו בכנסת, ואני חושבת שזו עת לחשבון נפש, מה לעשות הלאה, לפני הריצה איך להרחיב את ועידת האזרחים.
חנה פריידין: לעניות דעתי, עדיין לא נקבע מה אנחנו עושים לגבי ההמשך של המתכונת הקיימת, כי יושב ראש הכנסת החליט שהוא נותן חסות לשלוש ועידות, ובתום שלוש ועידות, תיערך חשיבה, איך אנחנו ממשיכים.
חנה פריידין: אז קודם כל צריכה להיות החלטה לגבי ההמשך של ועידת אזרחים הקרובה.
חנה פריידין: האם מקיימים עם המתכונת של הוועידות הקודמות?
חנה פריידין: אני מקבלת את מה שאמר חבר-הכנסת יהלום שיכול להיות שאפשר לחשוב על זה במתכונת של או בספריה או ב-מ.מ.מ.
חנה פריידין: כיוון שאנחנו מדברים על שני דברים, אנחנו מדברים על הקשר בין חברי הכנסת לאזרחים, ואנחנו מדברים על תדמית הכנסת.
חנה פריידין: בענין תדמית הכנסת, נערך דו"ח ב-מ.מ.מ.
חנה פריידין: ואפילו שהממצאים לא היו טובים ביותר, ודווקא פה כן יש ענין לחברי הכנסת שעוסקים בעשייה שלא תמיד משתקפת, ודעת הציבור היא שונה.
שאול יהלום: במצוקות אישיות.
חנה פריידין: היא עוסקת בכל נושא שמדברים עליו בוועדות הכנסת האחרות, אבל יותר בנושא פרטי, למשל, מישהו שהיתה לו בעיה של צרכנות, של חשמל, של מים, של גז, ונתקע או בעיה של שיכון, דיור, אז הוא פונה אישית לחברי כנסת.
חנה פריידין: אבל המוקד הוא לא הכנסת וחברי הכנסת, והעשייה הפרלמנטרית.
חנה פריידין: בכל אופן, אני, אקדם בברכה אם יקום איזה שהוא מנגנון, ואם יהיו רעיונות איך לקדם את הדברים.
אנה שניידר: אני יודעת שחבר-הכנסת מיקי איתן מנסה לחשוב על איזה שהוא פיילוט של שיתוף אזרחים במהלך ישיבות של ועדה מוועדות הכנסת.
אנה שניידר: כלומר, למצוא דרך לשתף את האזרח באותו דיון שמתקיים בו דיון ספציפי.
שאול יהלום: כמו בטלוויזיה שיש תכניות שאומרים כן, לא, או משהו כזה?
א' האן: היה איזה שהוא דיון כזה בוועדת המדע.
נעמי חזן: אנחנו בשלהי הכנסת ה-15, אף חוק לא יעבור עכשיו, ואולי אפילו לא התקציב.
נעמי חזן: אבל הרבה יותר מהותי, זה שאין טעם לחוקק אם לא יודעים מה רוצים לחוקק.
נעמי חזן: כאן אני יותר משתכנעת שצריך איזה שהוא צוות מטעם ועדת הכנסת שיעסוק בגיבוש הצעה אחת או כמה הצעות מפורטות על איך ליצור את המנגנון.
נעמי חזן: יש את הבעיה שהעלה חבר-הכנסת יהלום.
נעמי חזן: בשיחות בינינו גם אני העליתי אותה, אבל אני עשיתי את זה בצורה יותר בוטה ממך, שאול, אני פשוט שאלתי, מי שמכם?
נעמי חזן: זה מאוד לא יפה, אבל יש פה בעיה של ייצוגים, בגלל זה אנחנו בדמוקרטיה ייצוגית.
נעמי חזן: אתה מסכים לזה, חבר-הכנסת יהלום.
שאול יהלום: אבל, אני מציע, שבעקבות הדיון הזה, הצוות הזה של ועידת האזרחים, שרואה את כל הבעיות שאנחנו מתלבטים בהם, גם יחשוב על משהו יותר מובנה, מעבר למה שהגשתם, שיפתור לנו את הבעיה, ואז נוכל לדון בהצעה שלקחה בחשבון את כל המרכיבים.
נעמי חזן: אני רוצה להמשיך באותו כיוון מחשבה, הייתי רוצה להציע שני דברים.
נעמי חזן: ליצור קשר עם חבר הכנסת מיכאל איתן, לראות איך נכנסים לפיילוט שלו, בוועדת החוקה, חוק ומשפט.
נעמי חזן: זה לגבי השפעה על ועדות.
נעמי חזן: ב.
נעמי חזן: שתבואו אלינו, אבל תעשו את זה מהר, כשיש לנו עוד יכולת לקבל החלטות, בכנסת הזאת, עם הצעה למנגנון ברוח הדברים של חבר-הכנסת יהלום.
שאול יהלום: הם יכולים להגיש לכנסת הבאה, אבל לא בטוח שאנחנו נהיה בכנסת הבאה.
נעמי חזן: מזמן למדתי שאם אפשר לקבל החלטה היום זה עדיף.
אליהו לירן: במסגרת הדו"ח שלנו, התייחסנו לשלושה פרמטרים.
אליהו לירן: אחד – השפעת האזרחים על השלטון; שניים – בקרה, שליטה, השתתפות; השלישי – נושא של חינוך לדמוקרטיה.
אליהו לירן: שלושה נושאים שכאילו שייכים לוועדות שונות.
אליהו לירן: רונן, לא דיברנו על זה, אבל יכול להיות שזה רעיון טוב לעשות, להשתמש בהמלצות הללו כפיילוט במהלך התקופה, ולראות אם זה עובד.
אליהו לירן: מזמן אמרנו שכדאי לדבר על הנושאים הללו בוועדות האלה בכנסת.
נעמי חזן: בענין הזה, אוי ואבוי אם אנחנו ניטול סמכות מיושב ראש ועדה.
אליהן לירן: שזה יצא מפה כהמלצה.
שאול יהלום: אולי לנסח הצעה ולהעביר ליושבי ראש.
נעמי חזן: אפשר לנסח הצעה ולהציע ליושבי הראש.
נעמי חזן: בסדר, את זה אפשר לעשות.
אליהו לירן: ואז אפשר לנסות לגלגל את זה.
נעמי חזן: הישיבה נעולה.
יוסי כץ: ברשותכם, אני מתכבד לפתוח את ישיבת ועדת הכנסת.
יוסי כץ: על סדר יומנו שני נושאים: א) בקשת חבר הכנסת יאיר פרץ להקדמת הדיון בהצעת חוק הרשויות המקומיות (בחירת ראש הרשות וסגניו וכהונתם)(תיקון – פטירת ראש רשות), התשס"ג-2002, לפני הקריאה הטרומית.
יוסי כץ: ב) בקשת חבר הכנסת שאול יהלום להקדמת הדיון בהצעות חוק הבאות: 1) הצעת חוק עידוד ההתנדבות (סיעוד ושיקום ביתי), התשס"ג-2002; 2) הצעת חוק הבחירות לכנסת ולראש הממשלה (תיקון – הצבעת המשרתים בשירות לאומי), התשס"ג-2002.
יוסי כץ: אני מודיע לכם שאני מתחיל את הדיון דווקא בבקשה של חבר הכנסת יהלום וזאת משום שאחד מחברי הוועדה ביקש ממני לחכות חמש דקות עד שהוא יגיע.
יוסי כץ: מכיוון שכינסנו ישיבה שלא מן המניין, נעתרתי לבקשתו.
יאיר פרץ: מי זה?
יוסי כץ: חבר הכנסת עמיר פרץ ביקש זאת בקשר להצעת החוק של חבר הכנסת יאיר פרץ.
יוסי כץ: חבר הכנסת יהלום, בבקשה, נמק את בקשתך.
שאול יהלום: שוחחתי שיחות אישיות עם כל חברי הכנסת ולכן אני רואה עצמי פטור מלנמק את בקשתי.
שאול יהלום: למעשה, כל אחד מאיתנו יודע שבתהליכי החקיקה הרגילים אין שום סיכוי להעביר את שני החוקים האלה במושב הזה אם לא נפטור אותם מחובת הנחה.
שאול יהלום: הרי אנחנו כולנו רוצים לסייע, כפי שאני מבין, אולי גם לארגוני המתנדבים בנושא הרפואי.
שאול יהלום: הנושא השני שביקשתי בוודאי קשור לבחירות, כי לא רק שהנושא צריך להיגמר עד הבחירות, אלא שאם הוא יאושר אזי כל מערכת הבחירות צריכה להיות מוכנה לכך במעטפות כפולות.
זאב בוים: יש שנה שלמה.
זאב בוים: הבחירות תתקיימנה במועדן.
קריאה: היית רוצה.
יוסי כץ: נשמע עתה את עמדת הממשלה.
יוסי שופמן: ההצעה הראשונה הוגשה רק היום.
יוסי שופמן: ראיתי זאת במשך חצי דקה והיא אפילו לא הופצה כאן.
יוסי שופמן: זה דבר שבוודאי ובוודאי מחייב גיבוש עמדת ממשלה אחרי תיאום בין כמה וכמה משרדים, ולא ראיתי שם משהו דחוף במיוחד.
יוסי שופמן: לגבי ההצעה השנייה – ראיתי רק את הכותרת.
יוסי כץ: האם אפשר לבקש מכם לעבוד דחוף עד יום רביעי בשעה תשע בבוקר?
יוסי שופמן: לא, בוודאי שלא, מפני שישיבת ועדת שרים לחקיקה נסתיימה לפני כ-10 דקות.
שאול יהלום: לא אעלה זאת להצבעה לפני יום רביעי הבא.
יוסי כץ: חבר הכנסת יהלום מתחייב לפרוטוקול –
יוסי שופמן: אבל אם הנימוק הוא שהבחירות קרבות, זה נימוק שחל על כל הצעה והצעה.
יוסי כץ: זה ברור לי.
יוסי כץ: אני חשבתי שכשמדובר בנושא של חוק עידוד ההתנדבות, אתה קושר זאת עם הפרק בחוק ההסדרים שמכניס שינויים בכל הנושא של גמלת סיעוד ושירותי סיעוד לעידוד עובד ישראלי.
יוסי כץ: זה יכול להתקשר.
יוסי כץ: לגבי הצעת חוק הבחירות לכנסת – זה באמת עניין שיכול להיות דחוף בשנת בחירות.
יוסי כץ: לכן, אני מציע שחברי הוועדה יקבלו את הבקשה בכפוף להצהרתו של חבר הכנסת יהלום שלפני יום רביעי הבא הוא איננו מעלה זאת להצבעה.
יוסי כץ: בעד ההצעה לפטור מחובת הנחה את שתי הצעות החוק הצעת חוק עידוד ההתנדבות (סיעוד ושיקום ביתי), התשס"ג-2002; 2) הצעת חוק הבחירות לכנסת ולראש הממשלה (תיקון – הצבעת המשרתים בשירות לאומי), התשס"ג-2002 – רוב נגד – 1 (משה גפני) נמנעים – אין ההצעה נתקבלה.
יוסי כץ: הבקשה של חבר הכנסת יהלום לגבי שתי הצעות החוק נתקבלה.
יוסי כץ: בקשת חבר הכנסת יאיר פרץ להקדמת הדיון בהצעת חוק הרשויות המקומיות (בחירת ראש הרשות וסגניו וכהונתם)(תיקון – פטירת
יוסי כץ: אני מתכבד לפתוח את הדיון בבקשה של חבר הכנסת יאיר פרץ להקדמת הדיון בהצעת חוק הרשויות המקומיות (בחירת ראש הרשות וסגניו וכהונתם)(תיקון – פטירת ראש רשות), התשס"ג-2002.
יוסי כץ: ההצעה כבר הוגשה על נייר כחול ואני מבקש ממנהלת הוועדה לחלקה לחברי הוועדה.
מרדכי משעני: כבר קיבלנו את ההצעה בנייר הכחול.
מרדכי משעני: היא הונחה למעלה על שולחן חברי הכנסת.
יוסי כץ: אני רוצה להקדים ולומר שהצעת החוק שקבעה את הבחירה הישירה של ראשי ערים, ראשי רשויות, במקרה שראש רשות מתפטר, או חס וחלילה נפטר במהלך כהונתו, זו הצעת חוק שאני יזמתי אותה.
יוסי כץ: בעיקרון, הצעה זו קובעת שכאשר ראש רשות נפטר, או מתפטר, בארבע השנים הראשונות לכהונתו, הולכים לבחירות ותושבי העיר בוחרים בראש רשות מחדש עד סוף הקדנציה.
יוסי כץ: כאשר זה קורה בשנה האחרונה – וזה לפי ההצעה שלי שהכנסת אישרה בקריאה שנייה ושלישית – לכהונתו, הרי שגם כן הולכים לתושבי העיר, אבל אז בוחרים לא רק בראש הרשות, אלא גם במועצת העיר לתקופה של 5.5 שנים, כלומר לאותה שנה אחרונה בזמן שנשאר פלוס כל הקדנציה הבאה.
יוסי כץ: המציעים אומרים שאין דין מתפטר כדין נפטר, ושזו לא אותה הסיטואציה.
אברהם הירשזון: זו אותה הסיטואציה לדעתך?
קריאה: הנחת העבודה היא שזה שנפטר היה מעדיף להתפטר... (בהומור).
יוסי כץ: באמת, העניין הוא יותר מדי עצוב וטרי.
יוסי כץ: תהיו רציניים.
דבר כזה: אני מציע שינמק את ההצעה יאיר פרץ.
דבר כזה: אחריו – משרד המשפטים.
דבר כזה: לאחר מכן ינמק מישהו שמתנגד להצעה, חבר הכנסת עמיר פרץ, ואחר-כך ניגש להצבעה.
יאיר פרץ: אדוני היושב-ראש, רבותיי חברי הכנסת, זה לא סוד שהעיר לוד היא עיר קשה, בעייתית, שעברה תקופה קשה.
יאיר פרץ: זוהי אחת הערים הכי קשות במדינת ישראל.
יאיר פרץ: בשעה טובה נבחר ראש עיר שהלך לעולמו.
יאיר פרץ: יש לציין את ראש הממשלה, שנרתם בצורה אינטנסיבית וביקר בעיר פעם אחר פעם.
יאיר פרץ: פעם בשבועיים הוא ביקר בעיר לוד על-מנת לקדם תכניות.
יאיר פרץ: היתה לי הזכות להיות שותף לחלק מהתכניות האלה ולהיות עזר לעיר לוד.
יאיר פרץ: לצערנו הרב, ראש העיר שכל העיר ציפתה בכיליון עיניים שהוא יוביל את העיר הזאת לחוף מבטחים, נלקח שלא בעתו ושלא בזמנו והלך לעולמו.
יאיר פרץ: לכן, הצעת החוק שלנו אומרת דבר אחד, שחברי מועצת העיר יבחרו את ראש העיר רק אם חלילה ראש העיר נפטר.
מרדכי משעני: במהלך השנה הראשונה.
מרדכי משעני: זה חשוב לא רק למקרה הזה.
מרדכי משעני: זה חשוב לכלל המקרים.
יוסי כץ: סליחה, עד מתי הוא יכהן?
יוסי כץ: ראש העיר שייבחר עכשיו על-ידי מועצת העיר, עד מתי הוא יכהן?
מרדכי משעני: לפי הצעת החוק הוא יכהן עד לבחירות הבאות.
מרדכי משעני: זו אפשרות אחת.
מרדכי משעני: אבל כשנגיע לוועדה, לקראת הקריאה הבאה, אפשר לומר שזה לא יהיה יותר מאשר X זמן.
יוסי כץ: וזאת כדי למנוע מצב שהוא יכהן 4 שנים.
אברהם הירשזון: אבל ההצעה המקורית אומרת שהוא יכהן עד הבחירות הבאות.
יוסי כץ: מדוע זה דחוף?
יאיר פרץ: מאחר ששר הפנים חייב לתת תשובתו לבג"ץ עד מחר.
עמיר פרץ: ששר הפנים יציע הצעה.
יאיר פרץ: לי כמחוקק מותר להציע הצעה.
עמיר פרץ: אתה שלוח של שר הפנים?
יוסי כץ: חבר הכנסת יאיר פרץ, תסלח לי, הבעיה היא לא הבג"ץ.
יוסי כץ: אני מבין שהבעיה היא שתוך 60 יום שר הפנים צריך לקיים בחירות.
יוסי כץ: זה לפי החוק הקיים.
יוסי כץ: זכותו של כל אדם לפנות לבג"ץ ואנחנו לא נחסום זאת.
מרדכי משעני: אם לא נחוקק את החוק עכשיו, יצטרכו להתקיים בחירות תוך 60 יום.
מרדכי משעני: זה הכל.
יאיר פרץ: המשרד לא ערוך לזה.
עמיר פרץ: המשרד לא ערוך לזה?
עמיר פרץ: המשרד ערוך לבחירות כלליות.
יוסי כץ: לפני שאני מעביר את רשות הדיבור לחבר הכנסת עמיר פרץ, אני רוצה להבהיר דבר אחד.
יוסי כץ: עם כל הכבוד לבית המשפט העליון ולמגישי העתירות לא אנחנו נחסום דרך של מישהו לפנות לבית המשפט העליון.
יוסי כץ: אסור שהשיקול של עתירה בבית המשפט העליון ישחק בכלל תפקיד.
יוסי כץ: השאלה היחידה היא: אם לפי המצב המשפטי הקיים הגלגלים נעים וצריך לקיים בחירות תוך X ימים, ומישהו חושב שרק באמצעות חקיקה ניתן למנוע בחירות – זה לגיטימי מבחינתו.
מרדכי משעני: אין דרך אחרת.
יוסי כץ: אני רוצה שנדע שכל חקיקה שנקבל פה – ואני לא מביע עמדה בעד או נגד החקיקה – כל חקיקה שהכנסת תקבל תחול לא רק על עיריית לוד, אלא היא תחול מעתה על כל עירייה שבה יש סיטואציה כזאת.
יוסי כץ: אתם צריכים לדעת זאת.
יוסי כץ: אין חקיקה פרטית ללוד.
יוסי כץ: הנושא עולה בגלל שבלוד נפטר ידידנו מקסים לוי.
יוסי כץ: אבל אין חקיקה פרטית.
יוסי כץ: אני הבהרתי זאת כדי שהעניין יהיה ברור וכדי שהדברים יירשמו.
מרדכי משעני: זה חשוב מאד גם לדיון בבג"ץ, אם יהיה.
יוסי כץ: זה חשוב לא רק לדיון בבג"ץ, אלא לכל דבר.
עמיר פרץ: אדוני היושב-ראש, אני רוצה לומר לך שהצעת החוק שמונחת כאן לפני הכנסת הולכת להוביל את הכנסת לאחת ההחלטות השערורייתיות ביותר שישנן.
יצחק גאגולה: זה היה משפט שכולנו חיכינו לו...
עמיר פרץ: אם ההצעה תתקבל זו תהיה אחת ההחלטות השערורייתיות ביותר שהיו.
עמיר פרץ: איזו החלטה היא זו?
עמיר פרץ: הכנסת ישבה וחוקקה חוק שעיקרו זה בחירות אישיות לרשויות מקומיות.
עמיר פרץ: זה עיקרו.
עמיר פרץ: כל הניתוח שהושמע כאן הוא בדיוק ההיפך ממה שהתכוון לו המחוקק.
עמיר פרץ: ומה אמר המחוקק?
עמיר פרץ: מדוע הוא הבחין בלוח הזמנים של פטירה או התפטרות בעת תחילת הקדנציה?
עמיר פרץ: – הוא אמר שלא סביר שבשנה האחרונה נכניס את העיר לבחירות אישיות; ניתן להם לשנה אחת לבחור את ראש העיר באמצעות מועצת העיר.
עמיר פרץ: אמר המחוקק הזה, ולא מישהו אחר, שאם קורה מהלך של התפטרות ראש עיר, פטירה או סיבה כלשהי, ונדרשת החלפה של ראש עיר, הבחירות האישיות מטרתן שראש העיר ייבחר על-ידי האזרחים.
עמיר פרץ: לכן, בתקופת הזמן הראשונה הוא מחזיר את הזכות לאזרחים לבחור.
יאיר פרץ: 61 חברי כנסת.
יוסי כץ: סליחה, חבר הכנסת עמיר פרץ.
יוסי כץ: את הישיבה בנושא הזה דחיתי במיוחד כדי לאפשר לך לדבר.
יאיר פרץ: באים 15 חברי מועצת עיר.
יאיר פרץ: בסדר גמור, גם אני, אם הייתי חבר מועצת עיר בקואליציה הייתי רוצה להנציח את עצמי.
יאיר פרץ: זה בסדר גמור.
יאיר פרץ: זה לגיטימי.
יאיר פרץ: זה אנושי.
יאיר פרץ: הכל בסדר.
קריאה: אבל הם לא הולכים לבחירות.
עמיר פרץ: כולם בעלי תפקידים בקואליציה הנוכחית.
יוסי כץ: סליחה, רבותיי.
עמיר פרץ: אם היו מקדימים את תושבי העיר – אני מבין.
עמיר פרץ: אז היו עונים לאיזה היגיון, אולי מזערי, בכוונת המחוקק.
עמיר פרץ: אבל הכנסת באה לחוקק חוק רטרואקטיבי.
עמיר פרץ: מדוע בכלל פנו לבג"ץ?
עמיר פרץ: פנו לבג"ץ מכיוון שעל-פי החוק ממלא מקום ראש העיר, שהופך להיות ראש עיר, צריך להוציא הוראות בדבר קיומן של בחירות ולפרסמן בצו כמקובל, והוא לא עשה את מה שהטיל עליו החוק.
עמיר פרץ: באה הכנסת ומנסה ליצור לגטימיציה לפעולה בלתי-חוקית, לניסיון לעקוף את החוק, כי הפרסום בדבר הליכי הבחירות היה צריך להתקיים כבר מזמן.
זאב בוים: דרך אגב, מאיזה כסף הם הולכים לבחור?
עמיר פרץ: בחודש הזה מתקיימות בחירות בשלוש מועצות איזוריות ושם אתה ככנסת קבעת שבחירות במועצות איזוריות, כולל חברי מועצת עיר, נבחרים ללא מימון ממשלתי.
עמיר פרץ: כך קבעה הכנסת.
שאול יהלום: ללא מימון ממשלתי למפלגות.
קריאה: מי מממן אותן?
קריאה: ההסתדרות?
עמיר פרץ: אני מאד שמח שבש"ס הפכו להיות שומרי הקופה.
עמיר פרץ: אני רק לא יודע מה היקף הנדל"ן בלוד ומה היקף לוטשי העיניים למיניהם, שמנציחים פה - - -
מר מרציאנו: זה לא יפה, עמיר.
מר מרציאנו: מה זה?
יוסי כץ: סליחה, אוציא אותך החוצה.
מר מרציאנו: זה לא יפה.
יוסי כץ: אדוני, אוציא אותך החוצה.
יוסי כץ: מה קרה לך?
מר מרציאנו: אנחנו נדל"ניסטים?
יוסי כץ: עוד פעם אחת אוציא אותך החוצה.
מר מרציאנו: אל תקראו לנו מושחתים.
מר מרציאנו: אני הייתי איתו בבחירות.
מר מרציאנו: רצתי איתו.
מר מרציאנו: אני גם מוזמן למבקר המדינה.
מר מרציאנו: יהיה לי מה להגיד שם.
מר מרציאנו: (יוצא החוצה).
עמיר פרץ: תושבי העיר יבואו ויאמרו את דברם.
עמיר פרץ: תושבי העיר אמרו את דברם.
עמיר פרץ: הם בחרו במקסים לוי ונתנו לו את הרוב לכהונתו כראש עיר.
עמיר פרץ: אני חושב שההצעה הזאת לא ראוייה.
עמיר פרץ: אם היא ראוייה – ראוי לחוקק חוק ולומר שבפעם הבאה, כשיהיה מצב של פטירה של ראש עיר, ורוצים להוציא את סעיף הפטירה מהעניין, זה בסדר גמור.
עמיר פרץ: אבל חוק שמחוקק החלטה רטרואקטיבית הוא, לדעתי, פסול.
הסדר יהיה כדלקמן: אני רק רוצה להבהיר משהו.
הסדר יהיה כדלקמן: חבר הכנסת עמיר פרץ, הואיל שלא היית בפתיחה, כדי למשוך את הזמן ולאפשר לך להיכנס לישיבה פתחתי באיזושהי הרצאה.
הסדר יהיה כדלקמן: עד שיזמתי את הצעת החוק הפרטית, החוק במדינת ישראל מאז 1974, כשנחקק חוק הבחירה הישירה, קבע שבמקרה כזה מועצת העיר בוחרת.
הסדר יהיה כדלקמן: כך היה כל השנים.
הסדר יהיה כדלקמן: במשך 25 שנה החוק היה שמועצת העיר בוחרת.
הסדר יהיה כדלקמן: אני יזמתי את התיקון לחוק בקשר למקרה של ראש רשות שמתפטר.
הסדר יהיה כדלקמן: אלא מה?
הסדר יהיה כדלקמן: תוך כדי הדיונים הועלה הנושא של ראש עיר שנפטר.
הסדר יהיה כדלקמן: אני מוכרח להודות שהתייחסתי לזה באותה צורה כמו לראש עיר שמתפטר, וכך נולד החוק.
הסדר יהיה כדלקמן: הוא עוד לא עבר מבחן.
הסדר יהיה כדלקמן: נדמה לי שבדרום היה ראש מועצת להבים –
עמיר פרץ: אם ראש העיר היה מתפטר, המצב של העיר היה משתנה?
יוסי כץ: אני רק אומר לכם שזה היה המצב.
יוסי כץ: לכן, זה לא כזה ראה וקדש.
יוסי כץ: נציג משרד המשפטים, בבקשה.
יוסי כץ: אחריו – חבר הכנסת בוים.
יוסי שופמן: כפי שאמרתי, אנחנו לא מדברים לגופו של עניין, אלא רק על הדחיפות.
יוסי שופמן: מכיוון שהכוונה המוצהרת של חברי הכנסת היא שהצעת החוק תחול על המקרה של לוד – ברור שזה לא יכול לחכות 45 יום.
יוסי שופמן: כמובן, שהדחיפות מדגישה גם את הבעייתיות, מפני שאני חושב שכל אחד מבין את הבעייתיות של חקיקה שיש לה תחולה בדיעבד.
זאב בוים: חלק מהדברים נאמרו גם בדברי הפתיחה של היושב-ראש.
זאב בוים: אני רוצה לומר כך: צריך לזכור שבאמת המצב בלוד הוא קצת שונה, או אולי אפילו הרבה שונה ממצבים דומים
זאב בוים: אחרים שהמחוקק חשב עליהם כשהוא תיקן את החוק, או שכבר נתקיימו, אני לא יודע.
זאב בוים: אי-אפשר להתעלם מכך שבחירות בהן הציבור נקרא לבחור ראש עיר נתקיימו לפני כאר
זאב בוים: בעה חודשים, או משהו דומה לזה.
זאב בוים: זה היה גם בנסיבות מאד מיוחדות.
זאב בוים: זה היה בנסיבות של אי-תיפקוד של ועדה קרואה.
זאב בוים: זאת אומרת, זו איזושהי בעיה מאד ייחודית לעיר וישנה התחושה הזאת שהיו מוכרחים לתת פה איזשהו טיפול מיוחד, או בחירות מיוחדות שנקבעו על רקע זה שוועדה קרואה לא היתה יכולה לפתור בעיות.
עמיר פרץ: מה, זה חוק לשנה וחצי?
עמיר פרץ: לא הבנתי את מה שאמרת.
יוסי כץ: אגב, בוועדה הזאת לא אישרנו צירוף של דחיית הבחירות לרשויות המקומיות של החוק הזה לחוק התקציב ולחוק ההסדרים.
יוסי כץ: לא אישרנו.
שאול יהלום: אבל לא שללנו.
זאב בוים: כדי שחוק לא יהיה חוק נקודתי לעניין מאד ספציפי, יכול להיות שיצטרכו בתיקון לחוק למצוא איזושהי דרך שבה במצבים מאד מיוחדים יינתנו סמכויות לשר הפים.
זאב בוים: זה יכול להיות וזה בתהליך חקיקה.
זאב בוים: אבל הדחיפות לטפל עכשיו בחוק קיימת.
רחמים מלול: הרשה לי לומר משפט.
יוסי כץ: לא, סיכמנו את הדוברים.
זהבה גלאון: אני מוותרת.
יוסי כץ: אחרון הדוברים – חבר הכנסת גפני.
משה גפני: אדוני היושב-ראש, יש דחיפות רבה בעניין הזה ואני מבקש לא להתעלם מהעניין שאנחנו מדברים על לוד.
משה גפני: נכון שאנחנו מחוקקים וחוק צריך לחול על כולם.
משה גפני: כל זה נכון.
משה גפני: אבל אני רוצה להגיד שבוועדת הפנים, בתקופה שאני נמצא בה וגם בתקופה שלפניי, היו הרבה מאד דיונים על לוד.
משה גפני: העיר נמצאת בהתמוטטות מוחלטת.
משה גפני: אמר לי מקסים לוי, זכרונו לברכה, אחרי שהוא נבחר לראשות העיר, שהוא לא בטוח שהוא יוכל להחזיק את העיר הזאת.
משה גפני: הוא אמר לי את זה.
משה גפני: דיברתי איתו.
משה גפני: הוא רצה שוועדת הפנים תבוא לשם.
משה גפני: ראש הממשלה הבטיח לבוא לשם.
משה גפני: להוביל היום את לוד למערכת הבחירות – ולי אין שם עמדה פוליטית כזאת או אחרת – את זה אף אחד מהתושבים לא יבין היום.
משה גפני: יכול להיות ויכוח – והבנתי זאת עכשיו מתוך הדיון, לא ידעתי על כך קודם – ואולי עמיר פרץ רוצה שזה הבא אחריו ייבחר.
משה גפני: אבל להוביל את לוד למערכת בחירות זה בלתי-אפשרי.
יאיר פרץ: לאותו מועמד מס' 2 יש זכות להתמודדות.
משה גפני: על כך צריך להיות דיון בוועדה, לא כאן.
אברהם הירשזון: אדוני היושב-ראש, האם הדיון הוא לגופו של עניין, או רק על הדחיפות?
יוסי כץ: הדיון הוא רק על פטור מחובת הנחה.
משה גפני: משפט אחרון – היות והחוק הקיים הוא חוק קיים, נצטרך בסופו של דבר לעשות אותו כהוראת שעה.
משה גפני: לא נוכל לשנות את החקיקה כולה בגלל שקרה מקרה מאד מצער בלוד ואנחנו צריכים שם לשנות את המצב.
משה גפני: נצטרך לעשות זאת כהוראת שעה.
יוסי כץ: כל הדברים האלה יישקלו.
יוסי כץ: אני מניח שכאשר תגיע הצעת החוק לוועדת הפנים – אתם תשקלו את כל הדברים.
יוסי כץ: היועצים המשפטיים יחוו את דעתם אם אפשר לחוקק הוראת שעה, או לא.
יוסי כץ: כל הדברים האלה יישקלו במועד מאוחר יותר.
יוסי כץ: להצעת חוק הרשויות המקומיות (בחירת ראש הרשות וסגניו
יוסי כץ: נגד – 1 (עמיר פרץ)
חברי הוועדה: זאב בוים יגאל ביבי צבי הנדל נעמי חזן אליעזר כהן אמנון כהן מרינה סולודקין איוב קרא אברהם (בייגה) שוחט אריה האן, מזכיר הכנסת דוד לב, סגן מזכיר הכנסת גאולה רזיאל, מנהלת לשכת מזכיר הכנסת
מוזמנים: טובי חכימיאן, חשבות הכנסת עו"ד דניאל רימון מנהל מקרקעי ישראל
קצרנית: בקשות חברי הכנסת להקדמת הדיון בהצעות חוק פרטיות – בקריאה טרומית
יוסי כץ: אני מודיע לחברי הכנסת: חברי הכנסת הגישו הצעת חוק, בקשה להקדמת דיון בהצעות חוק בקריאה טרומית.
יוסי כץ: אינני יכול לקיים את הדיון בהעדר תשעה חברי ועדה קבועים.
יוסי כץ: אני לא מאמין שאתם תצליחו היום למצוא פה, בבוקר, תשעה חברי ועדה קבועים.
צבי הנדל: אפשר לבקש שהנושא שלי יעלה?
יוסי כץ: אני מוכן באופן יוצא מהכלל, בניגוד למה שמקובל בוועדה, מאחר שמדובר ביום שדנים בו בחוק אחרי לילה של חוק התקציב וחוק ההסדרים, אני מוכן בשבוע הבא לקיים דיון בבקשה שלכם פעם נוספת.
צבי הנדל: אני יכול לבקש שתדון בבקשתי כי מחכים לי בוועדה?
יוסי כץ: איזו בקשה?
אתי בן-יוסף: הנה, יש לו כאן בקשה.
יוסי כץ: אז אני רק מודיע: בקשה להקדמת דיון עוברת לשבוע הבא.
יוסי כץ: לא מקיימים אותה כיום.
אתי בן-יוסף: כל מקבץ ההצעות.
יוסי כץ: הצעות חוק של חבר הכנסת לנגנטל – עולים ושל איוב קרא – הצעת חוק עובדים זרים, אני דוחה לשבוע הבא.
יוסי כץ: אני בדרך כלל לא מקיים דיון חוזר.
איוב קרא: אולי תמשיך את הסעיפים הבאים ועד אז יגיעו?
יוסי כץ: א', אין סיכוי.
יוסי כץ: ב', גם את זה אני לא עושה.
יוסי כץ: ברגע שקבענו קבענו.
יוסי כץ: לא הולכים לגייס.
יוסי כץ: זאת מטרת ההצעה.
יוסי כץ: אז אל תגייסו, אנחנו בשבוע הבא נקיים דיון ואני אזמין אתכם פעם נוספת.
יוסי כץ: קביעת ועדות.
יוסי כץ: הצעת חוק לתיקון פקודת מס הכנסה (מס' 132)(תיקון – עולה חדש), התשס"ג-2002 של חבר הכנסת צבי הנדל – הכנה לקריאה ראשונה.
יוסי כץ: הצעה זו יזמה של מי?
אתי בן-יוסף: הצעתו היתה במליאה וצריך להעביר אותה לוועדה.
יוסי כץ: הצעת חוק פרטית, הכנה לקריאה ראשונה?
יוסי כץ: איפה הכינו אותה?
אתי בן-יוסף: היא עברה טרומית.
ארבל אסטרחן: היא עברה טרומית ובמליאה קבעו שאנחנו צריכים לקבוע את הוועדה.
אנה שניידר: מדובר בתיקון לפקודת מס הכנסה, מתייחס לנושא הרפורמה במס.
אנה שניידר: מבחינת תקנון הכנסת ועדת כספים ולא שום ועדה אחרת.
צבי הנדל: דברי היועצת המשפטית נכונים בצורה מוחלטת.
צבי הנדל: אבל, מאחר והסוגיה הזאת עלתה אצלנו יחד עם ועדת רבינוביץ' והוועדה הופיעה אצלנו על הנושא הזה, קיימנו דיון מיוחד בקטע של העולים.
צבי הנדל: יש פה המון אמוציות.
צבי הנדל: אני מאד מבקש - למרות שזה חלק מפקודת מס הכנסה, אבל זה חלק מאד ספציפי, אני לא הולך לדון בפקודת מס הכנסה – שבקטע הזה יתנו לי לדון.
יוסי כץ: יש לי שאלה אליך.
יוסי כץ: אני מחויב לפעול לפי חוות הדעת המשפטית.
יוסי כץ: השאלה שלי: אתה חבר בוועדת הכספים?
צבי הנדל: אגב, זה גם לא עניין כספי.
צבי הנדל: לא עולה כסף.
יוסי כץ: למה לא עולה כסף?
צבי הנדל: אנחנו מדברים שם על מתי ייכנס לתוקף, חמש שנים, עשר שנים.
אנה שניידר: נו, זה עניין כספי.
צבי הנדל: בעוד חמש שנים.
אנה שניידר: זו הארכת התקופה שעולה לא יצטרך לשלם מס הכנסה כתושב ישראל, מחמש שנים לעשר שנים.
צבי הנדל: הם הציעו חמש שנים, אני מציע עשר.
יוסי כץ: טוב, לבי אתך, אבל מאחר והיועצת המשפטית חיוותה דעתה שזו הצעה לתיקון פקודת מס הכנסה ואין דבר כזה שמעבירים הצעה לתיקון פקודת מס הכנסה לוועדה אחרת אלא לוועדת הכספים, אני נאלץ להצביע בעד ועדת הכספים.
יוסי כץ: אתה רוצה הצבעה?
יוסי כץ: מי בעד ועדת הכספים, ירים את ידו.
יוסי כץ: מי בעד הוועדה לקליטת עליה ירים את ידו.
יוסי כץ: יש רוב.
יוסי כץ: עבר לוועדה לקליטת עליה.
זאב בוים: רביזיה על ההחלטה הקודמת.
יוסי כץ: בקשת רביזיה של סיעת הליכוד.
יוסי כץ: הרביזיה תידון במועד אחר.
זאב בוים: אדוני היושב ראש, שוכנעתי.
זאב בוים: הורדתי את הרביזיה.
יוסי כץ: הורדת את הרביזיה.
זאב בוים: סליחה, אני מתנצל בפני חברי הכנסת, אני פשוט לא הייתי פה, אבל שוכנעתי כאן בחוץ עכשיו.
יוסי כץ: אז זה נשאר בוועדת קליטה.
יוסי כץ: רבותי, הצעת חוק שירות ביטחון (שירות מילואים)(הוראת שעה)(תיקון), התשס"ג-2002.
יוסי כץ: הצעת חוק שירות ביטחון (הגבלות קריאה לשירות מילואים של קצין – הוראת שעה)(תיקון), התשס"ג-2002.
יוסי כץ: הצעת חוק שירות ביטחון (שירות מילואים במשמר הגבול – הוראת שעה)(תיקון), התשס"ג-2002.
יוסי כץ: הכנה לקריאה שניה ושלישית.
יוסי כץ: אלה הצעות חוק של הממשלה.
יוסי כץ: לאן הן שייכות?
אנה שניידר: חוץ וביטחון.
יוסי כץ: כולן חוץ וביטחון?
אנה שניידר: כל מה שקשור בשירות מילואים – חוץ וביטחון.
יוסי כץ: כל מי שבעד ועדת חוץ וביטחון ירים את ידו.
יוסי כץ: עבר לחוץ וביטחון.
יוסי כץ: הצעה לסדר יום בנושא "אלימות במגרש הכדורגל בשכונת התקווה" – של חבר הכנסת אבשלום וילן וקבוצת ח"כים.
יוסי כץ: זאת הזדמנות לברך את מכבי חיפה על הניצחון שלה, גם בימים קשים כאלה.
יוסי כץ: לאן זה שייך?
אתי בן-יוסף: ועדת חקירה פרלמנטרית.